الحلقة :
يسعد اوقاتكم احبتي المستمعين وحياكم الله بالحلقة الثالثة من برنامج (سوشليات)
انا معكم في الاعداد والتقديم حسن عادل
تقبل الله صيامكم وطاعاتكم وان شاء الله تقضون ويايه اليوم وقت ممتع
اليوم راح نستعرض الـ (Top 10) لأشهر واغرب التغريدات على تويتر لهذا الاسبوع
بحيث حصل على المركز العاشر (#نحسمها_برمضان)
بعدد 4000 تغريدة خلال هالاسبوع وهو هاشتاك انطلق دعما لقواتنا الامنية والحشد الشعبي والابطال الغيارى الي ديضحون بدمهم وبأغلى ما عدهم حتى يحررون وطننا العراق من دنس داعش وحتى نعيش احنه بكرامة وامن وامان
(الله ينصرهم ويحفظهم بجاه هذا الشهر الفضيل )
بينما كان المركز التاسع من نصيب (#احجيلي_بصراحة)
بعدد 6900 تغريدة خلال هالاسبوع والي انطلق بصدد تغريدات المغردين بكل صراحة وما تتضمن من اسئلة مطالبة بأجابات صريحة
اما المركز الثامن فقد احتله (#من_ايجابيات_العراقيين)
بعدد 11.4 الف تغريدة خلال هالاسبوع وكان صراحة من اجمل التغريدات الي انتشرت هالاسبوع
وحصل على المركز السابع (#لندن)
بعدد 17.7 الف تغريدة خلال هالاسبوع وكان بصدد الفعل الارهابي الي صار بالعاصمة البريطانية لندن وغضب الشعب الانكليزي من الاحداث الاخيرة الي تصير ببلدهم
بينما كان المركز السادس من نصيب (#البرلمان_الايراني)
بعدد 41.7 الف تغريدة خلال هالاسبوع جراء التفجير الارهابي الي صار بالبرلمان الايراني واتهامات عديدة بخصوص هذا الموضوع
واحتل المركز الخامس (#مولد_كريم_ال_البيت)
بعدد 49.9 الف تغريدة خلال هالاسبوع نسبة لولادة سبط الرسول صلوات الله عليهم اجمعين وبهالمناسبة نحب نقدم اسمى ايات التهاني والتبريكات للأمام صاحب العصر والزمان ومراجعنا العظام وجميع المسلمين بالعالم الاسلامي
واكيد بهالمناسبة فرحة الاطفال جبيرة بالكركيعان
اما حصل على المركز الرابع (#ريال_مدريد_يوفنتس)
بعدد 50 الف تغريدة خلال هالاسبوع لفوز النادي الملكي ريال مدريد بدوري ابطال اوربا على يوفنيس بنتيجة 4 اهداف مقابل 1 وصراحة جان فوز كاسح واكيد فرحة الجماهير جبيرة
بينما كان المركز الثالث من نصيب (#السعودية)
بعدد 163 الف تغريدة خلال هالاسبوع نسبة للسياسات الي تتبعها الحكومة السعودية مع دول الجوار ونشاطاتهم الاخير ضد قطر
واحتل المركز الثاني (#الشعب_الخليجي_يرفض_مقاطعة_قطر)
بعدد 191 الف تغريدة خلال هالاسبوع اكيد نتيجة رفض الشعب الخليجي لمقاطعتهم قطر وشعبها كونهم خليج واحد وشعب واحد حسب ما يكولون
وجان المركز الاول من نصيب (#قطع_العلاقات_مع_قطر)
بعدد 1.53 مليون تغريدة خلال هالاسبوع نظرا لمقاطعة بعض الدول لقطر بحيث اخذ هالموضوع صدى اعلامي كبير ورفضه من قبل المغردين ولا سيما الشعوب الخليجية
والان وصلنا وياكم اعزائي لفقرة اغرب والطف التغريدات والتعليقات على اشهر الهاشتاكات في مواقع التواصل الاجتماعي لهذا الاسبوع
اول هاشتاك ويانه وجان بي تغريدات حلوه وضحكتني صراحة هو هاشتاك
#احجيلي_بصراحة
– اول تغريدة تكول :
اذا زعلتني لا تراضيني بوردة , راضيني بنفرين كباب تره الجرح واصل للمعدة
#احجيلي_بصراحة
#يوميات_مكرود
– ثاني تغريدة جانت :
#احجيلي_بصراحة شوكت نصحى من السبات الي احنه عايشين بي ؟!
– ثالث تغريدة تكول :
يا اخي الواحد من يتفطر يحس روحه مكول عالبرازيل بدور الاربعة
#احجيلي_بصراحة
– اما الرابعة على نفس الهاشتاك جانت :
الصراحة ليست خطأ والافضل تكون بداعي التصحيح عن مشكلة او نصيحة او اعتراف بخطأ بس مو بوقاحة وقلة ادب تفهمها
– والتغريدة الخامسة تكول :
#احجيلي_بصراحة كيف هي الاحوال مع غسل المواعين برمضان ؟
(اكيد خواتنا البنات يحسون بمعاناة المواعين ف احب اكلهم الله يساعدجن وكل التقدير لجهودكن المبذولة)
– واكو تغريدة تكول :
الجبير كال : لماذا دول العالم تضررت من القاعده وداعش الا #ايران لم يحدث فيها تفجير واحد ؟
ايران كالت : يلا نفجر !!
#البرلمان_الايراني
– وتغريدة اخرى جانت :
يختلف الاعراب ويقتتل الاحزاب وبتمادى الحكام بظلمهم ويبقى الحشد متساميا بنبله وشجاعته وعفه نهجه كأنه الخط المستقيم
#نحسمها_برمضان
– ومن التغريدات الي حبيتها صراحة تكول :
ممكن تحس بالامان من تشوف اثنين واحد ما يعرف الثاني ومن يخلصون صلاة
الفجر واحد يسلم عالثاني ويكله تقبل الله
#صلاة
– واكو تغريدة ضحكتني تكول :
هي : حبيبي لا تروح للمسجد
رد عليها : ليش حبيبتي تخافين عليه من داعش
جان تكله : لا يا حياتي طبقات كرشك من فوك الثوب يحسبونها حزام ناسف هههههههههه
(خطيه ابد ما قصرت وياه )
#غرابيب_سود
– واكو تغريدة من احدى البنات تكول :
#مواصفات_تحبها_بالشخص
في هي كاتبه :
وطني
وطني
وطني
بشوش
مثقف
متسامح
حنون
اجتماعي
عقلية حرة منفتحة
محب للاطفال
ف ردت عليها صديقتها بـ Retweet كالت :
واذا حلو هذني كلهن طايحات
ههههههههههه
ولهنا حبايبي وصلنا وياكم لنهاية حلقتنا لهذا الاسبوع
اتمنى قضيتوا ويايه وقت ممتع وان شاء الله نلتقيكم بالاسبوع القادم
انتظروني انا في الاعداد والتقديم حسن عادل
وخالد توفيق في الهندسة الصوتية
في امان الله